জায়েদ খান (বাংলাদেশী অভিনেতা)

জায়েদ খান (জন্ম: ৩ জানুয়ারি ১৯৮০) হচ্ছেন একজন বাংলাদেশী চলচ্চিত্র অভিনেতা ও বাংলাদেশ চলচ্চিত্র শিল্পী সমিতির সাবেক সাধারণ সম্পাদক। তিনি ২০০৬ সালে মহম্মদ হান্‌নান পরিচালিত ভালবাসা ভালবাসা চলচ্চিত্রে অভিনয়ের মাধ্যমে অভিনয় জীবন শুরু করেন। তিনি বাংলা চলচ্চিত্রে বাংলাদেশের দাবাং হিসেবেও পরিচিত। জায়েদ খান এসএসসি পাস করে ১৯৯৫ সালে ঢাকায় এসে ঢাকা সিটি কলেজে ভর্তি হন। উচ্চ মাধ্যমিক সম্পন্ন করার পর ঢাকা বিশ্ববিদ্যালয়ে ভর্তি হন, যেখানে তিনি ইতিহাসে এমএ সম্পন্ন করেন। তার তিন ভাইবোন, যারা সকলেই ঢাকা বিশ্ববিদ্যালয় থেকে পড়াশোনা শেষ করেছেন। ২০১১ সালে তার মা শাহিদা হক রত্নগর্ভা হিসাবে পুরস্কৃত হন। জায়েদ খান ২০০৬ সালে ভালবাসা ভালবাসা চলচ্চিত্রের মাধ্যমে তার কর্মজীবন শুরু করেন। চলচ্চিত্রটি পরিচালনা করেন মহম্মদ হান্‌নান, যেখানে তার সঙ্গে অভিনয় করেন রিয়াজ ও শাবনূর। পরের বছর মনতাজুর রহমান আকবরের কাজের মানুষ ও মোস্তাফিজুর রহমান মানিকের মন ছুঁয়েছে মন চলচ্চিত্রে অভিনয় করেন। ২০১০ সালে মুক্তি পায় তার অভিনীত এফ আই মানিক পরিচালিত আমার স্বপ্ন আমার সংসার এবং মনতাজুর রহমান আকবর পরিচালিত মায়ের চোখ ও রিকশাওয়ালার ছেলে। ২০১২ সালে জায়েদ খান শাবনূরের বিপরীতে প্রধান অভিনেতা হিসেবে আত্মগোপন চলচ্চিত্রে অভিনয় করেন, যা পরিচালনা করেন এম এম সরকার। ২০১৪ সালে তার অভিনীত চলচ্চিত্রগুলো হল মাশরুর পারভেজ ও আকিব পারভেজের যৌথ পরিচালনার অদৃশ্য শত্রু, রকিবুল আলম রকিবের প্রেম করবো তোমার সাথে, আজাদ খানের দাবাং, মনতাজুর রহমান আকবরের মাই নেম ইজ সিমি এবং রাজু চৌধুরীর তোকে ভালোবাসতেই হবে। ২০১৫ সালে তিনি শাহ্‌ আলম মন্ডল পরিচালিত ভালোবাসা সীমাহীন চলচ্চিত্রে অভিনয় করেন। একই বছর তিনি রকিবুল আলম রকিব পরিচালিত নগর মাস্তান চলচ্চিত্রে অভিনয় করেন, যেখানে তার বিপরীতে অভিনয় করেন পরীমনি। ২০১৭ সালে তিনি অন্তর জ্বালা নামের চলচ্চিত্র প্রযোজনা করেন, যা তার প্রযোজিত প্রথম চলচ্চিত্র। চলচ্চিত্রটি পরিচালনা করেন মালেক আফসারী, যেখানে তার বিপরীতে করেন পরীমনি। একই বছর তিনি জিয়াউর রহমান জিয়া নির্দেশিত লাইট ক্যামেরা অ্যাকশন নামের একটি টেলিভিশন চলচ্চিত্রে অভিনয় করেন, যেখানে তার বিপরীতে অভিনয় করেন নিপুণ। জায়েদ ২০১৯ সালে বাংলাদেশ চলচ্চিত্র শিল্পী সমিতির নির্বাচনে টানা দ্বিতীয়বারের মত সাধারণ সম্পাদক পদে নির্বাচিত হন। ২০২২ সালের নির্বাচনে তাকে সাধারণ সম্পাদক হিসেবে প্রথমে ঘোষণা করা হলেও পরবর্তীতে ফলাফল ঘোষণার কয়েকদিন তার প্রার্থীতা বাতিল হয়ে যাওয়ায় নিপুণ আক্তার সাধারণ সম্পাদক নির্বাচিত হন। ২০২৪ সালে সংঘটিত কোটা সংস্কার আন্দোলনে ছাত্র-জনতার উপর স্বৈরাচার আওয়ামী লীগ সরকারের দমন-পীড়ন চলাকালে সরকারের পক্ষে অবস্থান নিয়েছিলেন জায়েদ খান । আন্দোলন চলাকালীন সময়ে জায়েদ খান সহ স্বৈরাচার আওয়ামী পন্থী শিল্পীদের একাংশ চিত্রনায়ক ফেরদৌসের নেতৃত্বে হোয়াটসঅ্যাপে 'আলো আসবেই' নামের একটি গ্রুপে আন্দোলনের বিরুদ্ধে সক্রিয় ছিলেন। অসহযোগ আন্দোলন পরবর্তী সময়ে ৩ সেপ্টেম্বর ২০২৪ তারিখে সামাজিক যোগাযোগ মাধ্যমে ঐ হোয়াটসঅ্যাপ গ্রুপ সংশ্লিষ্ট কিছু স্ক্রিনশট ছড়িয়ে পড়ে। "জায়েদ খানের বিরুদ্ধে মানববন্ধনে গুরুতর অভিযোগ"। Jugantor। সংগ্রহের তারিখ ২০২২-০২-১৩।  "জায়েদ খান (Zayed Khan)"। বাংলা মুভি ডেটাবেজ। সংগ্রহের তারিখ ২০২৪-০২-২৯।  "জায়েদ খানের চাচাতো ভাই প্রতীক হাসান"। সময় নিউজ। ১৩ এপ্রিল ২০২৪।  "আমার আগে সিক্স প্যাক ছিল, জিম না করায় দুই প্যাক ঢেকে গেছে : জায়েদ খান"। NTV Online। ২০২৩-০২-১৮। সংগ্রহের তারিখ ২০২৩-০২-২২।  "জায়েদ খানের স্বপ্নপূরণ"। দৈনিক প্রথম আলো। সংগ্রহের তারিখ ২৫ আগস্ট ২০১৭।  "আবারও জুটি পরীমনি-জায়েদ খান"। দৈনিক প্রথম আলো। ১২ জানুয়ারি ২০১৬। সংগ্রহের তারিখ ২৫ আগস্ট ২০১৭।  "প্রযোজনায় জায়েদ খান"। যায়যায়দিন। ১৩ জুন ২০১৭। সংগ্রহের তারিখ ২৫ আগস্ট ২০১৭।  চৌধুরী, আউয়াল (৫ ডিসেম্বর ২০১৭)। "'অন্তর জ্বালা' দেখে মানুষ কাঁদবে: জায়েদ খান"। একুশে টেলিভিশন। সংগ্রহের তারিখ ২২ ডিসেম্বর ২০১৭।  "টেলিছবিতে জায়েদ খান"। বাংলাদেশ প্রতিদিন। ২৪ আগস্ট ২০১৭। সংগ্রহের তারিখ ২৫ আগস্ট ২০১৭।  "এই প্রথম জায়েদ খান"। দৈনিক আমাদের সময়। ২৪ আগস্ট ২০১৭। সংগ্রহের তারিখ ২৫ আগস্ট ২০১৭। [স্থায়ীভাবে অকার্যকর সংযোগ] "ফের মিশা-জায়েদ জয়ী"। দৈনিক কালের কন্ঠ। ২৬ অক্টোবর ২০১৯। সংগ্রহের তারিখ ২৭ অক্টোবর ২০১৯।  প্রতিবেদক, বিনোদন। "জায়েদ খানের প্রার্থীতা বাতিল, নিপুণ সাধারণ সম্পাদক"। প্রথম আলো। সংগ্রহের তারিখ ৫ ফেব্রুয়ারি ২০২২।  "আন্দোলন নিয়ে আওয়ামীপন্থী শিল্পীদের কথোপকথন ভাইরাল"। প্রথম আলো। ৩ সেপ্টেম্বর ২০২৪। ৪ সেপ্টেম্বর ২০২৪ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০২৪।  "আন্দোলনে ছাত্রদের ওপর গরম পানি ঢালতে বলেন অরুণা বিশ্বাস!"। ভোরের কাগজ। ৩ সেপ্টেম্বর ২০২৪। ৪ সেপ্টেম্বর ২০২৪ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০২৪।  "ছাত্রদের ওপর গরম পানি ঢালতে বলেন অরুণা বিশ্বাস!"। বাংলা নিউজ ২৪। ৩ সেপ্টেম্বর ২০২৪। ৪ সেপ্টেম্বর ২০২৪ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০২৪।  "ছাত্রদের ওপর 'গরম পানি' ঢেলে দিতে বলেন কয়েকজন শিল্পী"। দৈনিক ইত্তেফাক। ৩ সেপ্টেম্বর ২০২৪। সংগ্রহের তারিখ ৪ সেপ্টেম্বর ২০২৪।  "ভালবাসা ভালবাসা (Bhalobasa Bhalobasa)"। বাংলা মুভি ডেটাবেজ। সংগ্রহের তারিখ ২০২৪-০২-২৯।  "'লিপস্টিক' একটি পূর্ণাঙ্গ সিনেমা হতে পেরেছে"। সমকাল। ১২ জুন ২০২৪ তারিখে মূল থেকে আর্কাইভ করা। সংগ্রহের তারিখ ১২ জুন ২০২৪।  উইকিমিডিয়া কমন্সে জায়েদ খান (বাংলাদেশী অভিনেতা) সংক্রান্ত মিডিয়া রয়েছে। ইন্টারনেট মুভি ডেটাবেজে জায়েদ খান (ইংরেজি) বাংলা মুভি ডেটাবেজে জায়েদ খান উইকিউক্তিতে জায়েদ খান (বাংলাদেশী অভিনেতা) সম্পর্কিত উক্তির সংকলন রয়েছে।